Астана қаласы Білім басқармасы

№59 мектеп-лицейі ММ



*Баяндама тақырыбы:*

*«****Биология сабағында оқытудың***

***кембридждік тәсілі****»*

Биология пәні мұғалімі

Толисбаева М.М

Астана 2014ж

**«Биология сабағында оқытудың кембридждік тәсілі»**

Астана қаласы №59 мектеп-лицейінің

биология пәні мұғалімі

Толисбаева Макбал Мирзабековна

 Қазіргі таңда еліміздегі жас ұрпақты білімді де сапалы етіп тәрбиелеу заман талабы екенін ескерсек, білім беру жүйесінің негізгі мақсаты – болашақ ұрпақтан бәсекеге қабілетті шәкірт тәрбиелеу.Елбасымыз Н.Ә.Назарбаев өз Жолдауында айтқандай «Болашақта өркениетті дамыған елдердің қатарына ену үшін заман талабына сай білім қажет.Қазақстанды дамыған елу елдің қатарына жеткізетін, терезесін тең ететін – «білім» - деді.Сондықтан, қазіргі даму кезеңі білім беру жүйесінің алдында оқыту үрдісінің жаңа форматы білім деңгейін ұйымдастыру болып отыр.

 Сонымен бірге, нарық жағдайында мұғалімге қойылатын талаптар да күшейе түсуде.Қазіргі заман талабына сай мұғалім бейнесін ашар болсақ, ол өзінің кәсіби шеберлігімен бірге, бәсекеге қабілетті, білім берудегі жаңашыл идеялармен қамтылған, рухани адамгершілігі бар, белсенді, сауатты, шығармашыл тұлға болуы тиіс.

 Осындай мұғалім тұлғасын сомдау бағытында Қазақстандағы білім беруді дамытудың 2011-2020 жылдарға арналған мемлекеттік бағдарламасы жобасында Қазақстанда сапалы біліммен қамтамасыз етіп, халықаралық рейтингілердегі білім көрсеткішінің жақсаруы мен Қазақстандық білім беру жүйесінің тартымдылығын арттыру үшін ең алдымен, педагог мамандардың мәртебесін арттыру делінген.

 Сапалы біліммен өз оқушысына білім нәрін берген мұғалім өзінің оқыту тәжірибесінде жетістіктерге жету жолдарын қарастыра отырып, оны дамыту көзін алдындағы шәкіртінің өз ойын еркін, ерікті жеткізуімен байланыстырады.

 Мұғалімнің мамандық біліктілігін арттыру бағытында арнайы курстан өттім. Курста «Мұғалімге арналған нұсқаулықта» білім берудегі Кембридждік әдістің теориялық негізімен таныса отырып, оқытудың жаңаша әдіс тәсілдерін жеті модулді практикалық түрде қолдану арқылы оның артықшылықтарына көз жеткіздім. Бағдарламада көрсетілген 7 модульді қолданысқа енгізу, оның нәтижесіне қорытынды жасау терең зерттеуді керек етеді. Бағдарлама нәтижесі мұғалімдер оқушыларға қалай оқу керектігін үйреніп, соның нәтижесінде еркін, өзіндік дәлел уәждерін нанымды жеткізе білетін, ынталы, сенімді, сыни пікір көзқарастары жүйелі дамыған, сандық технологияларда құзырлылық танытатын оқушы қалыптастыруға даярлау болып табылады.

***Пән: биология***

Сынып: 6

Сабақтың тақырыбы: Астық тұқымдастардың негізгі ерекшеліктері

Сабақтың мақсаты:

Астық тұқымдас өсімдіктерінің негізгі ерекшелігі мен маңызын ажырата алуы тиіс

Оқу нәтижелері:

1.Астық тұқымдастардың түрлерін атай біледі.

2. Астық тұқымдастарының маңызын біледі.

3. Астық тұқымдас өсімдіктердің өкілінен қасиетті нан алынатынын біледі.

|  |  |  |  |
| --- | --- | --- | --- |
| Уақыты | Мұғалім іс- әрекеті | Оқушы іс -әрекеті | Ресурстар |
|  | Ұйымдастыру кезеңі.«33 саны» сергіту сәті | Оқушылар бір біріне бүгінгі күнде жақсы тілектер айтып орындарына отырды |  |
|  | Үй тапсырмасын сұрау«Семантикалық карта» гүл формулалары мен өсімдіктерді сәйкестендіру | Оқушылар жеке орындарында отырып орындады | карточка, қызыл, сары, жасыл жетондар |
|  | Жаңа сабақ: «Ой қозғау»Қай өсімдіктің тұқымын нан жасауға қолданған деп ойлайсыңдар? Мұғалім жаңа сабақтың мақсатын айтпас бұрын оқушылардан не білгісі келетінін сұрайды,оқушылар өздері сабақтың мақсатын анықтап алады.«Астық тұқымдастар» презентация көрсетіледі«Тұқымның өсуі» туралы видео ұсынылады«Атом молекула» ойынымен топқа бөлінуТоптарға жеребевка тастап, күріш,бидай,құмай өсімдіктері жайлы постер жасауын айтуФлипчартты қорғауТақтада логикалық есеп көрсетіледі  | Оқушылар жауабы: бидайОқушылар табыс критерийлерін анықтайдыОқушылар астық тұқымдастар жайлы интернет желісінен іздейдіОқушылар видеоны көредіОқушылар топтарға бөлінеді.Әр топ оқушылары жұмыстарын бастайды.Әр топтан оқушылар қорғайды.Оқушылар шешуін табады және түсіндіреді | Слайд презентацияВидео постерФлипчартПрезентацияда есеп |
|  | Жаңа сабақты бекіту кезеңі Жеке жұмыс «Ас атасы - нан» тақырыбында эссе жазу ұсынылады | 138 б кестені оқушылар жеке жұмыста толтырадыОқушылар жеке жұмыста орындайды. | Оқулықтағы кестедәптер |
|  | Үйге тапсырма | §32 тақырыпты оқу. 138 беттегі А,В,С сұрақтарына жауап беру |  |
|  | Бағалау | «Бағдаршам» әдісі, бірін- бірі бағалау, басбармақ арқылы формативті бағалау, топ басшының бағалауы |  |
|  | Кері байланыс | оқушылар алма суретін салу арқылы кері байланыс береді | стикерлер |

Дәстүрлі оқытуда мұғалім оқушыға дайын, дұрыс ақпар береміз. Ал оқушы сол ақпаратты қабылдап отырады. Енді жүзеге асырып жатқан технологияларымызда оқушының қызметі көптеген тұлғалық қызметтеріне қарай бағаланады(ойдың дамуы, тіл мәдениеті, сабаққа деген ынталылығы, өз ісіне жауапкершілігі, дербестігі,т.б) Әрбір оқушының дамуы басқа оқушымен емес, өзімен салыстырылады, оқушыға өз сыныптасын, өзін-өзі бағалауға мүмкіндік беріледі. Ұлыларымыздың бірі Ж.Аймауытов **«*Сабақ беру-үйреншікті жай шеберлік емес, ол-үнемі жаңадан жаңаны табатын өнер*»**- деп айтқандай, үйренген жаңалығымызды қолдана білуіміз –ол әр ұстаздың өз еншісінде.

 Жалпы алғанда, заман талабына сай білім беруде маңызды жақтары өте көп. Білім-теңіз, оның тереңін жетік білетін, қыр-сырын меңгерген, құпиясын аша алатындар ғана бойлай алады. Мұндай адамдарды мұғалімдер ғана тәрбиелеп, дайындайды. Мұғалім білімді оқушы санасына сабақ арқылы жеткізеді, ал сабақ сапасын арттыру – барлық мұғалімдерді толғандыратын маңызды мәселе. Күн сайын өтетін жаттанды кезеңдерден тұратын дәстүрлі сабақтар оқушыларды жалықтырып, білімге ынтасын төмендетері сөзсіз. Сондықтан өзімнің алдағы педагогикалық жұмысымда сабақты жандандырудың әдіс-тәсілдерін дұрыс таңдап, бұған оқушыларды тартып, олардың белсенді өз бетімен ізденіп жұмыстануын ұйымдастыруды алдыма міндет етіп қойдым.